

# TOP-5.1.2-15 a Gyulai járásban - Sajtóközlemény

A Kormány célul tűzte ki az emberi erőforrás fejlesztések, foglalkoztatás ösztönzés és társadalmi együttműködések támogatását. A cél elérését a Kormány a helyi önkormányzatokkal, kormányhivatalokkal, illetve a foglalkoztatás-fejlesztésben érintett helyi, és egyéb civil szereplők együttműködésével tervezi megvalósítani.

A Gyulai járásban eddig nem működött ilyen paktum, ezért a projekt keretében fog létrejönni. Jelenleg az együttműködés előkészítése folyik, valamint a foglalkoztatók igényeinek felmérése, hogy milyen munkaerő piaci szolgáltatások és képzések segítenék őket abban, hogy megfelelő munkaerőt találjanak. Ezt követően, folyó év első felében megnyílik Gyulán a járási paktumiroda, ahol az álláskeresők és a foglalkoztatók segítő szolgáltatásokat érhetnek el.

A projekt közvetlen célja helyi foglalkoztatási együttműködések (paktumok) képzési és foglalkoztatási programjainak támogatása, tevékenységi körük, eredményességük, hatékonyságuk növelése, továbbá a foglalkoztatás helyi szintű akciótervek megvalósításával való bővítése, az álláskeresők munkához juttatása.

 A **TOP-5.1.2-15** kódszámú Pályázati Felhívásra a Békés Megyei Kormányhivatal, Gyula Város Önkormányzatával és a KBC Nonprofit Kft-vel konzorciumban 2016.08.31. napon pályázatot nyújtott be, amelyet az Irányító Hatóság 2016.12.19. napon támogatásban részesített:

**Projekt azonosító** száma: TOP-5.1.2-15-BS1-2016-00005

**Projekt címe**: Helyi foglalkoztatási együttműködések a Gyulai Járásban

**A projekt elszámolható összköltsége:** 300 millió Ft

**Támogatási intenzitás:** 100%

A fentiekben említett kiírás által előírt kötelezettség a Helyi foglalkoztatási együtt működések létrehozása. A létrehozandó paktumszervezetekben a pályázatot benyújtó konzorcium tagjai mellett az előírásoknak megfelelően kötelezően bevonandó partner a Békés Megyei Önkormányzat és a Békés Megyei Iparkamara, valamint a helyi járás településeinek önkormányzatai, továbbá képzőintézmények, vállalkozások, civil szervezetek, társulások, fejlesztési és egyéb szolgáltató szervezetek, melyek az adott térség fejlesztésének céljának elérésért dolgoznak.

A paktumszervezet létrehozása az együttműködési megállapodás konzorciumi partnervezetők általi aláírásával történik meg ünnepélyes keretek között.